
 MACROBUTTON [Dátum] 

 MACROBUTTON "[dátum]" JUDr. Igor Kršiak, vedúci odboru právneho
Číslo spisu: 46260/2025
Návrh uznesenia:
Mestské zastupiteľstvo mesta Trnava po prerokovaní:

1. Súhlasí
so vzájomnou spoluprácou a spoločným postupom Mesta Trnava, Trnavského samosprávneho kraja a dotknutých obcí Ružindol, Biely Kostol a Hrnčiarovce nad Parnou pri zlepšení dopravnej situácie a pri vybudovaní dopravného prepojenia lokality Medziháj (cesty II/504, cesty I/61, cesty III/1286)

2. Súhlasí 

s účasťou Mesta Trnava v rámci spolupráce podľa bodu 1/ výrokovej časti tohto uznesenia

· na zabezpečení vypracovania štúdie dopravného prepojenia ciest II/504 a  I/61 a preložky cesty III/1286 

· na zabezpečení územnoplánovacích podkladoch a dokumentácii so samosprávnym krajom a dotknutými obcami a na ďalšej projektovej príprave a spracovaní dokumentácie v súlade s vypracovanou štúdiou vrátane súvisiacej inžinierskej činnosti

· na budúcej realizácii dopravných projektov tak, aby neprišlo k neprimeranému zhoršeniu dopravno-bezpečnostnej situácie na cestách I/61, III/1289 a ceste III/1286

3. Schvaľuje

finančnú spoluúčasť Mesta Trnava v zmysle § 7 zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov v rámci vzájomnej spolupráce s dotknutými obcami v zmysle tohto uznesenia, za účelom zabezpečenia a spracovania územnoplánovacích podkladoch dotknutých obcí a predprojektovej prípravy, vo výške 15.000 eur (t.j. 5.000 eur pre každú obec jednotlivo), za podmienky ich schválenia Mestským zastupiteľstvom mesta Trnava v rozpočte mesta
4. Ukladá

Mestskému úradu v Trnave

· zabezpečiť uzatvorenie zmluvy o vzájomnej spolupráci a dohody o finančnej spoluúčasti v zmysle výrokovej časti tohto uznesenia

· zabezpečiť v zmysle schvaľovacej časti uznesenia rozpočtové krytie v rozpočte mesta na príslušný rok
Dôvodová správa

Mesto Trnava v súlade s § 4 ods. 3 zákona č. 369/1990 Zb. o obecnom zriadení utvára a chráni zdravé podmienky a zdravý spôsob života a práce obyvateľov obce, zabezpečuje výstavbu a údržbu a vykonáva správu miestnych komunikácií, ako aj vykonáva vlastnú investičnú činnosť a podnikateľskú činnosť v záujme zabezpečenia potrieb obyvateľov obce a rozvoja obce.

Mesto Trnava za splnenia postupu podľa zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov má záujem finančné podporiť územnopánovaciu a projektovú prípravu dopravného prepojenia lokality Medziháj s dosahom na tranzitnú dopravu mesta, dotknutých obcí a trnavského kraja.

Za týmto účelom Mesto Trnava, obce Ružindol, Biely Kostol a Hrnčiarovce nad Parnou spolu s Trnavským samosprávnym krajom prejavili záujem spolupracovať na zlepšení dopravnej situácie a vybudovaní dopravného prepojenia ciest II/504, I/61 (prepojenia lokality Medziháj (cesta II/504)) s cestami I/61 a III/1289. 
V rámci predchádzania zhoršenia dopravnej situácie majú partneri záujem vyvíjať činnosti smerujúce k dosiahnutiu zlepšenia dopravnej situácie a realizácii zámeru vybudovania prepojenia ciest II/504 a I/61 a preložky cesty III/1286 a zásahmi do dopravnej siete, ktorými sú najmä: 

· dopravné prepojenia ciest II/504 a  I/61

· vybudovanie západného obchvatu Obce Hrnčiarovce nad Parnou v podobe preložky cesty III/1286

· iné zásahy, ktoré vyplynú z vypracovávaných štúdií, dopravnoinžinierskych podkladov a technicko- ekonomických štúdií.

Za účelom spolupráce a koordinovania prác pri príprave a realizovaní zásahov do dopravnej siete sa partneri dohodli na uzatvorení zmluvného rámca, predmetom ktorého je najmä úprava spoločného postupu a spolupráce na príprave príslušných dokumentácií (vyvolané zmeny územného plánu dotknutých obcí, dopravné štúdie, dopravnoinžinierske podklady, technicko-ekonomické štúdie, projekt posudzovania vplyvov na životné prostredie, stavebnotechnické dokumentácie, projekty stavby a pod.) a následne aj na realizácii zásahov do dopravnej siete.
Za týmto účelom majú záujem partneri súčasne spolupracovať ďalej aj:

· pri príprave a/alebo získaní potrebnej dokumentácie, povolení, stanovísk alebo rozhodnutí potrebných k príprave a realizácii zásahov do dopravnej siete
· pri majetkovo - právnom vysporiadaní pozemkov potrebných pre realizáciu zásahov do dopravnej siete
· pri realizácii zásahov do dopravnej siete tak, aby neprišlo k zhoršeniu dopravno-bezpečnostnej situácie v dotknutom území.

Mesto Trnava má záujem v rámci tejto spolupráce spolupodieľať sa:

· na zabezpečení vypracovania štúdie dopravného prepojenia ciest II/504 a  I/61 a preložky cesty III/1286 

· na zabezpečení územnoplánovacích podkladoch a dokumentácii so samosprávnym krajom a dotknutými obcami a na ďalšej projektovej príprave a spracovaní dokumentácie v súlade s vypracovanou štúdiou vrátane súvisiacej inžinierskej činnosti
· na budúcej realizácii dopravných projektov tak, aby neprišlo k neprimeranému zhoršeniu dopravno-bezpečnostnej situácie na cestách I/61, III/1289 a ceste III/1286.
Mesto Trnava sa bude na uvedenej spolupráci podieľať výlučne v rozsahu finančnej spoluúčasti schválenej na tento účel Mestským zastupiteľstvom mesta Trnava v rozpočte mesta na daný rozpočtový rok.
